সমগ্ৰ শৃংখলাটোতে হাৰমাইনিক এগৰাকী অসাধাৰণভাৱে প্ৰখৰ তৰুণী যাদুকৰী হিচাপে চিত্ৰায়িত কৰা হৈছে। ৰাউলিঙে কয় যে হাৰমাইনি এগৰাকী "প্ৰতিভাশালীৰ সীমনা"। তেওঁ এঘাৰটা অ'. ডব্লিউ. এল. (O. W. L. বা Ordinary Wizarding Level) আৰু দহটা চমৎকাৰ (Outstanding) লাভ কৰিছিল। তেওঁ হেৰীৰ বৰ্ষটোৰ শ্ৰেষ্ঠ বিদ্যাৰ্থী আছিল আৰু শ্ৰেণীত শিকোৱা প্ৰতিটো যাদু ওপৰ শ্ৰেণীৰ হ'লেও সকলোতকৈ আগেয়ে ততালিকে আয়ত্ব কৰিছিল। প্ৰমাণস্বৰূপে তেওঁৰ ভুৱা গেলিয়ন মুদ্ৰাৰ () ওপৰত এক প্ৰটিন যাদু () কৰিবলৈও সক্ষম যি প্ৰকৃততে এন. ই. ডব্লিউ. টি. () পৰ্যায়ৰ যাদুহে। হাৰমাইনি অনুচ্চাৰিত যাদু প্ৰয়োগতো সক্ষম। হাৰমাইনি এগৰাকী অসাধাৰণ দ্বন্দ্বযোদ্ধাও যি মন্ত্ৰালয়ৰ ৰহস্য বিভাগ, জেন'ফিলিয়াছ লাভগুডৰ বাসগৃহ আৰু হগৱাৰ্টছ যুদ্ধত দেখুওৱা মতে ডেথ্ ইটাৰবোৰৰো মোকাবিলা কৰিবলৈ সক্ষম। অৱশ্যে ৰাউলিঙৰ বক্তব্য অনুসাৰে প্ৰথম তিনিখন গ্ৰন্থত হাৰমাইনিয়ে হেৰীক যাদু-যুদ্ধ এখনত পৰাস্ত কৰিলেহেঁতেন, কিন্তু চতুৰ্থ গ্ৰন্থখনত হেৰী গুপ্ত কলাৰ বিপক্ষে প্ৰতিৰক্ষা বিষয়ক ইমানেই পাকৈত হৈ উঠে যে তেওঁ হাৰমাইনিকহে পৰাজিত কৰিলেহেঁতেন। আনুষ্ঠানিক শিক্ষা গ্ৰহণেৰে আয়ত্ব কৰিব নোৱাৰা বিষয়সমূহত হাৰমায়নি কেঁচা। উদাহৰণস্বৰূপে ঝাড়ুৰ সহায়ত উৰিবপৰা গুণ প্ৰথম বৰ্ষতে হেৰীৰ দৰে হাৰমায়নিৰ ফুটি উঠা নাছিল। ইয়াৰোপৰি ভৱিষ্যৎ কথন বিষয়ৰ প্ৰতি তেওঁ কোনো আসক্তি দেখুওৱা নাছিল আৰু তৃতীয় বৰ্ষতে বিষয়টো এৰি দিছিল। যাদু দবাতো তেওঁ কেঁচা আছিল কিয়নো এয়াই একমাত্ৰ বস্তু য'ত তেওঁ পৰাজিত হৈছিল।

হাৰমাইনিৰ প্ৰাণৰক্ষক () হৈছে এটা উদ যি ৰাউলিঙৰ প্ৰিয় জন্তু। তেওঁৰ যাদুদণ্ড আঙুৰ গছৰ কাঠ আৰু অভ্যন্তৰভাগ ড্ৰেগনৰ কলিজাৰে নিৰ্মিত। চেল্ট্ৰিক কেলেণ্ডাৰ অনুসৰি হাৰমাইনিৰ কাল্পনিক জন্মমাহ ছেপ্টেম্বৰৰ পৰা আঙুৰ কাঠ সংযুক্ত কৰা হৈছে।

চলচিত্ৰ ৰূপায়ন
হেৰী পটাৰ এণ্ড দ্য প্ৰিজনাৰ অৱ আজকাবান
যাদুকৰী ক্ষমতা আৰু দক্ষতা
হেৰী পটাৰ এণ্ড দ্য হাফ ব্লাড প্ৰিন্স